CELEX: 62013CN0171
Language: el
Date: 2013-04-08 00:00:00
Title: Υπόθεση C-171/13: Αίτηση προδικαστικής αποφάσεως την οποία υπέβαλε το Centrale Raad van Beroep (Κάτω Χώρες) στις 8 Απριλίου 2013 — Raad van bestuur van het Uitvoeringsinstituut werknemersverzekeringen (Uwv) κατά M.S. Demirci κ.λπ.

22.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/4
            
         Αίτηση προδικαστικής αποφάσεως την οποία υπέβαλε το Centrale Raad van Beroep (Κάτω Χώρες) στις 8 Απριλίου 2013 — Raad van bestuur van het Uitvoeringsinstituut werknemersverzekeringen (Uwv) κατά M.S. Demirci κ.λπ.
   (Υπόθεση C-171/13)
   2013/C 178/08
   Γλώσσα διαδικασίας: η ολλανδική
   
      Αιτούν δικαστήριο
   
   Centrale Raad van Beroep
   
      Διάδικοι στην υπόθεση της κύριας δίκης
   
   
      Εφεσείον: Raad van bestuur van het Uitvoeringsinstituut werknemersverzekeringen (Uwv)
   
      Εφεσίβλητοι: M.S. Demirci, D. Cetin, A.I. Önder, R. Keskin, M. Tüle και A. Taskin
   
      Προδικαστικά ερωτήματα
   
   
               1)
            
            
               Πρέπει το άρθρο 6, παράγραφος 1, της αποφάσεως 3/80 (1), λαμβανομένου υπόψη του άρθρου 59 του Προσθέτου Πρωτοκόλλου (2), να ερμηνευθεί υπό την έννοια ότι αποκλείει νομοθετική ρύθμιση κράτους μέλους, όπως το άρθρο 4a του TW (3), η οποία καταργεί τη συμπληρωματική παροχή που χορηγούνταν βάσει της εθνικής νομοθεσίας αν οι δικαιούχοι της παροχής αυτής δεν κατοικούν πια στο έδαφος αυτού του κράτους, ακόμη και αν οι δικαιούχοι αυτοί, διατηρώντας την τουρκική ιθαγένεια, έχουν αποκτήσει την ιθαγένεια του κράτους μέλους υποδοχής;
            
         
               2)
            
            
               Αν το Δικαστήριο, κατά την απάντηση στο πρώτο ερώτημα, κρίνει ότι οι εφεσίβλητοι δύνανται να επικαλεστούν το άρθρο 6, παράγραφος 1, της αποφάσεως 3/80, αλλά ότι η επίκληση αυτή περιορίζεται από τα όρια που θέτει το άρθρο 59 του Προσθέτου Πρωτοκόλλου: πρέπει το άρθρο 59 του Προσθέτου Πρωτοκόλλου να ερμηνευθεί υπό την έννοια ότι αποκλείει τη συνέχιση της καταβολής της συμπληρωματικής παροχής σε Τούρκους υπήκοους, όπως οι εφεσίβλητοι, από το χρονικό σημείο στο οποίο υπήκοοι της Ένωσης, βάσει του δικαίου της Ένωσης, δεν μπορούν πια να την αξιώσουν, ακόμη και αν υπήκοοι της Ένωσης διατήρησαν βάσει του εθνικού δικαίου για μεγαλύτερο χρονικό διάστημα την εν λόγω παροχή;
            
         
      (1)  Απόφαση 3/80 του Συμβουλίου Συνδέσεως, της 19ης Σεπτεμβρίου 1980, σχετικά με την εφαρμογή των συστημάτων κοινωνικής ασφαλίσεως των κρατών μελών των Ευρωπαϊκών Κοινοτήτων στους Τούρκους εργαζομένους και στα μέλη των οικογενειών τους (ΕΕ 1983, C 110, σ. 60).
   
      (2)  Πρόσθετο Πρωτόκολλο το οποίο υπογράφτηκε στις Βρυξέλλες στις 23 Νοεμβρίου 1970 και συνήφθη, εγκρίθηκε και επικυρώθηκε εξ ονόματος της Κοινότητας με τον κανονισμό (ΕΟΚ) 2760/72 του Συμβουλίου, της 19ης Δεκεμβρίου 1972 (ΕΕ ειδ. έκδ. 11/002, σ. 149).
   
      (3)  Toeslagenwet (νόμος περί συμπληρωματικής παροχής).